নুসরাত ফারিয়া

**নুসরাত ফারিয়া** (জন্ম : ৮ সেপ্টেম্বর ১৯৯৫) একজন বাংলাদেশী চলচ্চিত্র অভিনেত্রী, মডেল, গায়ক, টেলিভিশন উপস্থাপক এবং রেডিও জকি। তিনি বেশিরভাগ ঢালিউড এবং টলিউড চলচ্চিত্রে কাজ করেন। ২০১৫ সালে বাংলাদেশ-ভারত যৌথ প্রযোজনার আশিকী চলচ্চিত্র দিয়ে তার বড় পর্দায় অভিষেক হয়। এই কাজের জন্য তিনি শ্রেষ্ঠ নবীন অভিনয়শিল্পী বিভাগে মেরিল-প্রথম আলো পুরস্কার অর্জন করেন।

তার প্রথম চলচ্চিত্রের সাফল্যের পর তিনি হিরো ৪২০ (২০১৬), বাদশা-দ্য ডন (২০১৬), প্রেমী ও প্রেমী (২০১৭) এবং বস ২:ব্যক টু রুল (২০১৭)-এর মতো আরও বেশ জনপ্রিয় চলচ্চিত্রে অভিনয় করেন। ২০২৩ সালে তিনি শ্যাম বেনেগাল পরিচালিত মুজিব:একটি জাতির রূপকার চলচ্চিত্রে শেখ হাসিনার চরিত্রে অভিনয় করেন।

## কর্মজীবন
thumb|নুসরাত ফারিয়া মাজহার স্টাইলিশ হেয়ার অফ দা ক্যাম্পাস ২০১৪-এর গ্র‍্যান্ড ফিনালের অনুষ্ঠান উপস্থাপনা করছেন।
আরজে হিসেবে কাজের মধ্য দিয়ে গণমাধ্যমে আগমন তার। আরটিভির ‘ঠিক বলছেন তো‘ অনুষ্ঠানের মাধ্যমে প্রথম টিভি পর্দায় উপস্থাপনায় আসেন নুসরাত ফারিয়া। ২০১২ সালে এনটিভির ‘থার্টিফাস্ট ধামাকা কক্সবাজার’ অনুষ্ঠানটি ফারিয়া সবার নজর কেড়ে নেন। ২০১৩ সালের জানুয়ারিতে বলিউড প্লেব্যাক শিল্পী সুনিধি চৌহানের ‘সুনিধি লাইভ কনসার্ট’ শিরোনামের অনুষ্ঠান উপস্থাপনা করে দারুণ প্রশংসিত হন তিনি। তার উপস্থাপিত বিভিন্ন জনপ্রিয় অনুষ্ঠানের মধ্যে রয়েছে আরটিভির ‘লেট নাইট কফি উইথ নুসরাত ফারিয়া’, এসএ টিভির ‘ক্লিয়ার এসএ লাইভ স্টুডিও’, এটিএন বাংলার ‘ট্রেন্ড’, জিটিভির ‘লাক্স ওয়ার্ল্ড অব গ্ল্যামার’ এবং এনটিভির ‘স্টাইল অ্যান্ড ট্রেন্ড’, রেডিও ফুর্তিতে ‘নাইট শিফট উইথ ফারিয়া’ ইত্যাদি। এছাড়া নুসরাত ফারিয়া ‘ডোর’ নামে ফ্যাশন হাউসের ব্র্যান্ড মডেল এবং ফেয়ার অ্যান্ড লাভলি, সিম্ফনি, সিটিসেল রিচার্জের বিজ্ঞাপনচিত্রে মডেল হয়ে কাজ করেন।

### চলচ্চিত্র
নুসরাত ফারিয়া ২০১৫ সালে জাজ মাল্টিমিডিয়া প্রযোজিত এবং অশোক পাতি পরিচালিত  ভারত-বাংলাদেশ যৌথ প্রযোজনার চলচ্চিত্র আশিকী দিয়ে বড় পর্দায় অভিষেক করেন। আশিকী চলচ্চিত্রে অভিনয় করে তিনি শ্রেষ্ঠ নবীন অভিনয়শিল্পী বিভাগে মেরিল প্রথম আলো পুরষ্কার লাভ করেন।

২০১৬ সালে, নুসরাত ফারিয়া আরও একটি ভারত-বাংলাদেশ যৌথ প্রযোজনার চলচ্চিত্রে অভিনয় করেন, *[[বাদশা - দ্য ডন]]* নামের উক্ত চলচ্চিত্রটি পরিচালনা করেন বাবা যাদব। এই চলচ্চিত্রে ভারতের জনপ্রিয় অভিনেতা জিৎও অভিনয় করেন। চলচ্চিত্রটিকে নুসরাত ফারিয়ার কর্মজীবনের একটি গুরুত্বপূর্ণ মোড় বলে বিবেচনা করা হয়। এই চলচ্চিত্রের জন্য তিনি বাংলাদেশ থেকে শ্রেষ্ঠ অভিনেত্রী বিভাগে টেলি সিনে পুরস্কার লাভ করেন।

২০১৭ সালে নুসরাত ফারিয়া *[[প্রেমী ও প্রেমী]]* এবং *[[ধ্যাততেরিকি]]* চলচ্চিত্রে অভিনয় করেন। এছাড়াও তিনি *[[ডিটেকটিভ (২০১৬-এর চলচ্চিত্র)|ডিটেকটিভ]]* নামের বাংলাদেশের প্রথম অ্যানিমেটেড চলচ্চিত্রে কণ্ঠ দেন। এই তিনটি চলচ্চিত্র জাজ মাল্টিমিডিয়া প্রযোজিত ছিল এবং প্রতিটিতেই আরিফিন শুভ অভিনয় করেন। একই বছর তিনি *[[বস ২]]* চলচ্চিত্রে অভিনয় করেন। বাবা যাদব পরিচালিত, জাজ মাল্টিমিডিয়া প্রযোজিত চলচ্চিত্রটিতে তার সাথে অভিনেতা জিৎ অভিনয় করেন। চলচ্চিত্রটি ২০১৩ সালের *[[বস: বর্ন টু রুল|বস: বর্ন টু রুলের]]* দ্বিতীয় কিস্তি এবং এতে অভিনয় করেছিলেন শুভশ্রী গাঙ্গুলি। নুসরাত ফারিয়া প্রথমে চলচ্চিত্রে অভিনয়ের ব্যাপারে নাকচ করেন, তবে পরে চলচ্চিত্রের স্ক্রিপ্ট পড়ে তিনি অভিনয়ের জন্য সম্মতি দেন। তিনি এই চলচ্চিত্রের 'আল্লাহ মেহেরবান' গানের সঙ্গীত ভিডিওতে তার পরিহিত পোশাক নিয়ে তিনি সমালোচনার সম্মুখীন হন। তিনি রাকিব রাহুলের এবং প্রীতম হাসানের সুরে **পটাকা''<nowiki/>' নামে একটি মিউজিক ভিডিওতে অভিনয় করেছিলেন।

২০২০ সালে, তিনি শামীম আহমেদ রনি পরিচালিত [[শাহেনশাহ (চলচ্চিত্র)|শাহেনশাহ]] চলচ্চিত্রে অভিনয় করেন, সেখানে তিনি প্রথমবারের মতো শাকিব খানের সঙ্গে অভিনয় করেন। তিনি [[শাহেনশাহ (চলচ্চিত্র)|শাহেনশাহ]] চলচ্চিত্রে অভিনয় করে [[সিজেএফবি পারফরম্যান্স পুরস্কার|সিজেএফবি পারফরম্যান্স পুরষ্কারে]] সেরা অভিনেত্রীর জন্য মনোনীত হয়েছিলেন।  ২০২৩ সালে তিনি অন্যান্য চলচ্চিত্রের পাশাপাশি [[শ্যাম বেনেগল|শ্যাম বেনেগাল]] পরিচালিত ''[[মুজিব: একটি জাতির রূপকার]]'' চলচ্চিত্রে [[শেখ হাসিনা|শেখ হাসিনার]] চরিত্রে অভিনয় করেন। তিনি [[মা: জ্বীন ৩]] নামের একটি ভৌতিক চলচ্চিত্রেও অভিনয় করেন।

== ব্যক্তিগত জীবন ==
ফারিয়া ১৯৯৫ সালের ৮ সেপ্টেম্বর কুমিল্লায় জন্মগ্রহণ করেন। তার প্রকৃত নাম নুসরাত ফারিয়া মাজহার। তার জন্ম নাম ফারিয়া সেতু। তার দাদা একজন সেনা কর্মকর্তা হওয়ায় তার শৈশব কাটে [[ঢাকা|ঢাকার]] সেনানিবাসে। তিনি ২০২০ সালে রনী রিয়াদ রাশিদের সাথে বাগদান হয়েছিল। ২০২১ সালে তিনি [[লন্ডন বিশ্ববিদ্যালয়]] থেকে আইনে স্নাতক ডিগ্রি অর্জন করেন।

===গ্রেফতার===
নুসরাত ফারিয়াকে ১৮ মে ২০২৫ তারিখে [[ঢাকা|ঢাকার]] হযরত শাহজালাল আন্তর্জাতিক বিমানবন্দরে গ্রেফতার করা হয়। তার বিরুদ্ধে ভাটারা থানায় দায়ের করা একটি হত্যাচেষ্টা মামলা ছিল। এই মামলাটি ২০২৪ সালের জুলাই মাসে [[২০২৪-এ বাংলাদেশে কোটা সংস্কার আন্দোলন|গণআন্দোলনের]] সময় সংঘটিত একটি ঘটনার সঙ্গে সম্পর্কিত। মামলার অভিযোগে বলা হয়, তিনি এবং আরও ১৬ জন তারকা বৈষম্যবিরোধী ছাত্র আন্দোলন দমন করার জন্য বিপুল অর্থ জোগান দিয়েছিলেন।

তার গ্রেফতার নিয়ে ব্যাপক সমালোচনার সৃষ্টি হয়। অভিযোগ উঠে আওয়ামী লীগের আমলে শেখ মুজিবুর রহমানকে নিয়ে সরকারি উদ্যোগে বানানো ''[[মুজিব: একটি জাতির রূপকার]]'' চলচ্চিত্রে [[শেখ হাসিনা|শেখ হাসিনার]] ভূমিকায় অভিনয়ের জন্য তাকে 'শাস্তি' দিতে গ্রেফতার করা হয়েছে।

১৯ মে ২০২৫ তারিখে ঢাকার একটি আদালত তার জামিন আবেদন নাকচ করে তাকে কারাগারে পাঠানোর নির্দেশ দেয়। পরের দিন ২০ মে আদালত তার জামিন মঞ্জুর করে।

== চলচ্চিত্রের তালিকা ==
=== চলচ্চিত্র ===

*''যদি ছকে উল্লেখ করা না থাকে, তাহলে সকল চলচ্চিত্র বাংলা ভাষার বাংলাদেশী চলচ্চিত্র''


=== ওয়েব সিরিজ ===

* [[আবার প্রলয়]] (২০২৩) <small>(***মেনকা*''' গানে বিশেষ উপস্থিতি)

### টেলিভিশন

### রেডিও

### সঙ্গীত ভিডিও

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম জেলার অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাংলাদেশী কণ্ঠাভিনেত্রী
বিষয়শ্রেণী:বাংলাদেশী পপ সঙ্গীতশিল্পী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী গায়িকা